 รวบแม่ใจทมิฬ ฆ่าสยอง ลูกชาย 5ขวบ กดจมน้ำตาย ตัดหัว ยัดใส่ถุงดำทิ้งขยะ
ภาพจาก HOUSTON POLICE DEPARTMENT,ตำรวจสหรัฐฯ จับกุมหญิงวัย 43ในเทกซัส ก่อคดีสุดโหด ฆ่าลูกชายวัย 5 ขวบ กดจมน้ำตาย ก่อนตัดหัว ยัดร่างใส่ถุงดำทิ้งถังขยะ สามีกลับมาไม่เจอลูกชาย สุดท้ายรู้ความจริง เมียยอมรับฆ่าลูกกับมือ,เมื่อ 6 ธ.ค.61 สื่อต่างประเทศ และเว็บไซต์,เดลี่เมล, รายงานเกิดเหตุการณ์สุดสะเทือนใจ เจ้าหน้าที่ตำรวจสหรัฐฯ จับกุม นางหลี่ฮุ่ย หลิว หญิงวัย 43 ปี ที่บ้านพักในเมืองฮิวส์ตัน รัฐเทกซัส ประเทศสหรัฐฯ หลังก่อเหตุสุดโหด จับลูกชายวัย 5 ขวบกดศีรษะจมน้ำจนเสียชีวิต เมื่อวันศุกร์ที่ 30 พ.ย.ที่ผ่านมา จากนั้นเธอยังตัดศีรษะลูกชาย และนำร่างและศีรษะยัดใส่ถุงดำทิ้งลงถังขยะ,ข่าวแจ้งว่า สามีของนางหลิว เป็นคนโทรศัพท์แจ้งตำรวจ เนื่องจากเมื่อเขาเลิกงานและกลับมาถึงบ้าน นางหลิว ภรรยาได้บอกกับเขาว่า เธอส่งลูกชายไปที่อื่นแล้ว และเมื่อหลังจากสามีของนางหลิวเริ่มค้นหาลูกชายด้วยความร้อนใจ ในที่สุด นางหลิว ภรรยาได้ยอมรับกับสามีว่า ศพของลูกอยู่ในถังขยะ ก่อนที่เขาจะไปดูถังขยะในโรงรถ ตามคำบอกของภรรยา และพบร่างและศีรษะของลูกชายอยู่ในถุงดำ,เมื่อเจ้าหน้าที่ตำรวจในพื้นที่มาถึงที่เกิดเหตุ นอกจากจะพบร่างของเด็กชายเคราะห์ร้ายถูกแม่ฆ่าโหดแล้ว ตำรวจยังพบมีดเปื้อนเลือดอยู่ในห้องน้ำและพบเลือดสาดกระเซ็นในอ่างอาบน้ำด้วย จากนั้นเจ้าหน้าที่ตำรวจจึงได้จับกุมและนำตัวนางหลิวไปควบคุมตัวที่สถานีตำรวจ ก่อนต่อมาเธอได้รับสารภาพว่าลงมือฆ่าบุตรชายด้วยการกดให้จมน้ำ แต่ไม่ยอมเผยรายละเอียดเกี่ยวกับการตัดศีรษะลูกชาย,ข่าวแจ้งด้วยว่า สามีภรรยาคู่นี้ยังมีบุตรสาว อายุ 13 ปีอีก 1 คน ทว่ายังไม่แน่ชัดว่าขณะเกิดเหตุสลดในบ้าน บุตรสาวอยู่ในบ้านด้วยหรือไม่ โดยขณะนี้นางหลิวถูกตั้งข้อหาฆ่าลูกชายและคาดว่าจะถูกนำตัวขึ้นศาลดำเนินคดีต่อไป
ตำรวจสหรัฐฯ จับกุมหญิงวัย 43 ในเทกซัส ก่อคดีสุดโหด ฆ่าลูกชายวัย 5 ขวบ กดจมน้ำตาย ก่อนตัดหัว ยัดร่างใส่ถุงดำทิ้งถังขยะ สามีกลับมาไม่เจอลูกชาย สุดท้ายรู้ความจริง เมียยอมรับฆ่าลูกกับมือ
แม่ฆ่าลูก,ตัดหัว,แม่กดลูกจมน้ำ,สหรัฐ,ฮิวส์ตัน